Monet niistä juutalaisista, jotka olivat tulleet Marian luo -
ja nähneet, mitä Jeesus teki, uskoivat häneen.
Mutta muutamat heistä menivät fariseusten puheille -
ja kertoivat, mitä Jeesus oli tehnyt.
Ylipapit ja fariseukset kutsuivat neuvoston koolle ja kysyivät siltä: -
"Mitä meidän pitäisi tehdä? Se mies tekee paljon tunnustekoja.
Jos annamme hänen jatkaa näin, häneen uskovat kohta kaikki, -
ja silloin roomalaiset tulevat ja ottavat meiltä -
sekä tämän pyhän paikan että koko kansamme."
Silloin yksi heistä, Kaifas, joka oli sinä vuonna ylipappina, sanoi: -
"Te ette ymmärrä yhtään mitään.
Ettekö te käsitä, että jos yksi mies kuolee kansan puolesta, -
se on teille parempi kuin että koko kansa joutuu tuhoon?"
Tämä ei ollut hänen oma ajatuksensa, vaan sen vuoden ylipappina -
hän lausui ennustuksen: Jeesus oli kuoleva kansan puolesta, -
eikä vain sen kansan puolesta, -
vaan kootakseen yhteen kaikki hajallaan olevat Jumalan lapset.
Siitä päivästä lähtien neuvoston tavoitteena oli surmata Jeesus.
Sen tähden Jeesus ei enää liikkunut avoimesti Juudeassa -
vaan siirtyi lähelle autiomaata.
Siellä, Efraim-nimisessä kaupungissa, hän sitten oleskeli opetuslapsineen.
Juutalaisten pääsiäisjuhla oli lähellä, ja maaseudulta monet tulivat -
Jerusalemiin jo ennen pääsiäistä puhdistusmenoja varten.
He etsivät Jeesusta ja puhuivat temppelissä keskenään: -
"Mitä arvelette? Tuskinpa hän tulee juhlille."
Ylipapit ja fariseukset olivat antaneet määräyksen, että jos joku tiesi -
Jeesuksen olinpaikan, siitä oli ilmoitettava heille, -
jotta he voisivat pidättää Jeesuksen.
Kuusi päivää ennen pääsiäistä Jeesus tuli Betaniaan, -
missä hänen kuolleista herättämänsä Lasarus asui.
Jeesukselle tarjottiin siellä ateria.
Martta palveli vieraita, ja Lasarus oli yksi Jeesuksen pöytäkumppaneista.
Maria otti täyden pullon aitoa, hyvin kallista nardusöljyä, -
voiteli Jeesuksen jalat ja kuivasi ne hiuksillaan.
Koko huone tuli täyteen voiteen tuoksua.
Juudas Iskariot, joka oli Jeesuksen opetuslapsi -
ja josta sitten tuli hänen kavaltajansa, sanoi silloin: -
"Miksei tuota voidetta myyty kolmestasadasta denaarista?
Rahat olisi voitu antaa köyhille."
Tätä hän ei kuitenkaan sanonut siksi, että olisi välittänyt köyhistä, -
vaan siksi, että oli varas. Yhteinen kukkaro oli hänen hallussaan, -
ja hän piti siihen pantuja rahoja ominaan.
Jeesus sanoi Juudakselle: "Anna hänen olla, -
hän tekee tämän hautaamistani varten.
Köyhät teillä on luonanne aina, mutta minua teillä ei aina ole."
Betaniaan saapui suuri joukko juutalaisia, jotka olivat kuulleet -
Jeesuksen olevan siellä. He eivät tulleet ainoastaan Jeesuksen tähden,
vaan myös nähdäkseen Lasaruksen, jonka Jeesus oli herättänyt kuolleista.
Niinpä ylipapit päättivät tappaa myös Lasaruksen, -
koska monet juutalaiset hänen takiaan lähtivät Jeesuksen luo -
ja uskoivat häneen.